CELEX: 32003R1425
Language: lt
Date: 2003-08-11 00:00:00
Title: 2003 m. rugpjūčio 11 d. Komisijos reglamentas (EB) Nr. 1425/2003 iš dalies keičiantis Reglamentą (EB) Nr. 466/2001 dėl patulinoTekstas svarbus EEE.

Svarbus teisinis pranešimas

|

32003R1425

Oficialusis leidinys L 203 , 12/08/2003 p. 0001 - 0003

		Komisijos reglamentas (EB) Nr. 1425/20032003 m. rugpjūčio 11 d.iš dalies keičiantis Reglamentą (EB) Nr. 466/2001 dėl patulino(tekstas svarbus EEE)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1993 m. vasario 8 d. Tarybos reglamentą (EEB) Nr. 315/93, nustatantį Bendrijos procedūras dėl maisto teršalų [1], ypač į jo 2 straipsnio 3 dalį,pasitarusi su Maisto produktų moksliniu komitetu (SCF),kadangi:(1) Komisijos reglamente (EB) Nr. 466/2001 [2] su paskutiniais pakeitimais, padarytais Reglamentu (EB) Nr. 563/2002 [3], nustatyti didžiausi maisto produktuose leistini kai kurių teršalų kiekiai. Nustatyti didžiausi leistini nitratų, aflatoksinų, ochratoksino A, švino, kadmio, gyvsidabrio, 3-MCPD ir dioksinų kiekiai.(2) Kai kurios valstybės narės patvirtino arba ketina patvirtinti didžiausius patulino kiekius, leistinus vaisių, ypač obuolių, sultyse, kietuose obuolių produktuose, pavyzdžiui, obuolių kompote ir obuolių tyrėse, ir minėtuose produktuose, skirtuose kūdikiams bei mažiems vaikams. Atsižvelgiant į valstybių narių skirtumus ir iš to kylantį konkurencijos iškraipymo pavojų, būtina priimti Bendrijos priemones, užtikrinančias vieningą rinką, tuo pačiu tvirtai laikantis proporcingumo principo.(3) Patulinas yra kelių genčių grybų, įskaitant Penicillium, Aspergillus ir Byssochlamys rūšis, gaminamas mikotoksinas. Nors patulinas gali atsirasti daugelyje apipelijusių vaisių, grūdų ir kitų produktų, pagrindinis užsikrėtimo patulinu šaltinis – obuolių produktai.(4) Maisto produktų mokslinis komitetas 2000 m. kovo 8 d. posėdyje patvirtino laikiną didžiausią leistiną patulino dienos normą (LDLDN) – 0,4 μg/kg kūno svorio (ks).(5) 2001 m. buvo įvykdyta konkreti užduotis – "ES valstybių narių su maistu suvartojamo patulino dienos normos įvertinimas" remiantis 1993 m. vasario 25 d. Tarybos direktyva 1993/5/EEB dėl valstybių narių pagalbos Komisijai ir dėl jų bendradarbiavimo moksliškai nagrinėjant su maistu susijusius klausimus [4] (SCOOP). Iš minėto vertinimo galima daryti išvadą, kad vidutinis žalingas poveikis yra dar mažesnis kaip 0,4 μg/kg ks LDLDN. Tačiau atsižvelgiant į konkrečias vartotojų grupes, ypač mažus vaikus, ir blogiausius atvejus, patulino poveikis yra didesnis, bet vis tik neviršija LDLDN.(6) Todėl Reglamentą (EB) Nr. 466/2001 reikėtų atitinkamai iš dalies pakeisti.(7) Šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę,PRIĖMĖ ŠĮ REGLAMENTĄ:1 straipsnisReglamentas (EB) Nr. 466/2001 iš dalies keičiamas taip:1. 5 straipsnis papildomas šia dalimi:"4. Komisija ne vėliau kaip iki 2005 m. birželio 30 d. patikslina I priedo 2 dalies 2.3.1 ir 2.3.2 punktuose nustatytus didžiausius leistinus patulino kiekius siekdama sumažinti juos atsižvelgiant į mokslo bei technikos pažangą ir "Obuolių sulčių bei kituose gėrimuose esančio obuolių sulčių ingrediento užterštumo patulinu prevencijos ir sumažinimo praktikos nuostatas"."2. I priedas iš dalies keičiamas taip, kaip nustatyta šio reglamento priede.2 straipsnisŠis reglamentas įsigalioja 20 dieną po jo paskelbimo Europos Bendrijų oficialiajame leidinyje.Jis taikomas nuo 2003 m. lapkričio 1 d.Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje, 2003 m. rugpjūčio 11 d.Komisijos varduDavid ByrneKomisijos narys[1] OL L 37, 1993 2 13, p. 1.[2] OL L 77, 2001 3 16, p. 1.[3] OL L 86, 2002 4 3, p. 5.[4] OL L 52, 1993 3 4, p. 18.--------------------------------------------------PRIEDASI priedo 2 dalyje (Mikotoksinai) įterpiamas 2.3 punktas:| "Produktai Patulinas: didžiausias leistinas kiekis (μg/kg arba ppb) | Mėginių ėmimo metodas | Pamatinis analizės metodas |2.3.Patulinas2.3.1.Vaisų sultys ir vaisių nektaras, ypač obuolių sultys, ir kitų gėrimų vaisių sulčių ingredientaiKoncentruotos vaisių sultys, praskiestos laikantis gamintojo nurodymo | 50,0 | Direktyva 2003/78/EB | Direktyva 2003/78/EB |2.3.2.Spiritiniai gėrimai, sidras ir kiti fermentuoti gėrimai, pagaminti iš obuolių arba kurių sudėtyje yra obuolių sulčių | 50,0 | Direktyva 2003/78/EB | Direktyva 2003/78/EB |2.3.3.Kieti obuolių produktai, įskaitant obuolių kompotą, obuolių tyrę, skirti vartoti tiesiogiai | 25,0 | Direktyva 2003/78/EB | Direktyva 2003/78/EB |2.3.4.Obuolių sultys ir kieti obuolių produktai, įskaitant obuolių kompotą ir obuolių tyrę kūdikiams bei mažiems vaikams, paženklinti etiketėmis bei parduodami kaip kūdikių ar mažų vaikų maistaskiti kūdikiams skirti maisto produktai | 10,0 | Direktyva 2003/78/EB | Direktyva 2003/78/EB |--------------------------------------------------